**Εργαλείο αυτο-παρατήρησης με κλίμακα της δράσης της νηπιαγωγού στο ελεύθερο παιχνίδι**

Κατά τη διάρκεια των ελεύθερων δραστηριοτήτων παρατηρείτε το ελεύθερο παιχνίδι ενός παιδιού ή μιας ομάδας παιδιών και καταγράφετε τις δράσεις σας, ως νηπιαγωγού, ανάλογα με την επιλογή της διαβαθμισμένης κλίμακας (καθόλου - λίγο – αρκετά - πολύ – πάρα πολύ). Συμπληρώνετε την κλείδα στην κλίμακα που αφορά τις ενέργειές σας σχετικά με το/α συγκεκριμένο/α παιδί/ιά: στην περίπτωση που παρατηρείτε ένα παιδί γράφετε το όνομά του και τσεκάρετε τις επιλογές, ενώ όταν παρατηρείτε μια ομάδα παιδιών συμπληρώνετε στα κουτάκια της διαβάθμισης τα ονόματά τους. Για τις ενέργειές σας, κατά τη διάρκεια του ελεύθερου παιχνιδιού, αυτό που παρατηρείτε αφορά στα κίνητρα και στην ενθάρρυνση που παρέχετε στο/στα παιδί/ιά για να συμμετέχουν σε αντιπαραβολή με τους περιορισμούς που τυχόν θέτετε. Δεν είναι απαραίτητο να απαντηθούν όλα τα ερωτήματα με τη σειρά παρά μόνο όσα προκύπτουν από την παρατήρηση.

Η κλείδα μπορεί να χρησιμοποιηθεί όσο συχνά επιθυμείτε ή θεωρείτε ότι είναι χρήσιμη η καταγραφή δεδομένων από τις δράσεις σας για τη συμμετοχή ενός παιδιού ή μιας ομάδας παιδιών στο ελεύθερο παιχνίδι. Επιπλέον, η κλείδα μπορεί να χρησιμοποιηθεί και παράλληλα με το αντίστοιχο εργαλείο αυτο-παρατήρησης με κλίμακα των δράσεων των παιδιών στο ελεύθερο παιχνίδι (βλ. αντίστοιχο εργαλείο στην ιστοσελίδα) αναλογιζόμενη αντίστοιχα το ρόλο σας σε σχέση με τις ενέργειες του/των παιδιού/ιών που παρατηρείτε.

Μετά τη συμπλήρωση της κλείδας μελετάτε τις παρατηρήσεις σας, συσχετίζετε τις ενέργειες των παιδιών με τις δικές σας ενέργειες και αναστοχάζεστε πάνω σε αυτές. Οι καταγραφές σας μπορούν να αξιοποιηθούν: α) στη βάση του «τι μπορώ να κάνω για να βελτιώσω/ενισχύσω τη συμμετοχή των παιδιών;» και β) στην εξέταση των ενεργειών των παιδιών μετά τις παρεμβάσεις / δράσεις σας για την ενίσχυση της συμμετοχής των παιδιών στο ελεύθερο παιχνίδι.

**Ημερομηνία……………………………………………………………………………………**

**Όνομα παιδιού…………………..............................................................................**

**Ομάδα παιδιών / ονόματα………………………………………………………………………………………………………………………………………………….**

**Πλαίσιο παιχνιδιού…………………………………………………………………………………………………………………………………………………..…………**

|  |  |  |  |  |  |
| --- | --- | --- | --- | --- | --- |
| **ΕΛΕΥΘΕΡΟ ΠΑΙΧΝΙΔΙ** | | | | | |
| **ΔΡΑΣΕΙΣ ΝΗΠΙΑΓΩΓΟΥ** | | | | | |
| **Ενθάρρυνση – κίνητρα** | καθόλου | λίγο | αρκετά | πολύ | πάρα πολύ |
| Ρωτάω όταν δεν κάνει/κάνουν κάτι «γιατί…» |  |  |  |  |  |
| Ενθαρρύνω– προτρέπω να κάνει/κάνουν κάτι |  |  |  |  |  |
| Προβληματίζω το/τα παιδί/παιδιά στην εξεύρεση λύσης |  |  |  |  |  |
| Αφήνω περιθώρια πρωτοβουλίας στη χρήση του χώρου, των υλικών, των επιλογών συμπαίκτη, του σεναρίου του κ.λπ. |  |  |  |  |  |
| Δίνω την ευκαιρία για διαπραγμάτευση κανόνων |  |  |  |  |  |
| Δίνω ευκαιρίες για αιτιολόγηση παραβίασης κάποιου κανόνα, σύγκρουσης, διένεξης κ.λπ. |  |  |  |  |  |
| Επαναπροσδιορίζω-τροποποιώ κανόνες ανάλογα με τις επιθυμίες και τις ανάγκες του/των παιδιού/παιδιών |  |  |  |  |  |
| Δίνω την ευκαιρία να εκφράσει/εκφράσουν τον τρόπο σκέψης του/τους, να τεκμηριώσει/τεκμηριώσουν τις επιλογές του/τους, να περιγράψει/περιγράψουν τη δράση του/τους κ.λπ. |  |  |  |  |  |
| Παρατηρώ το παιχνίδι του/τους και συλλέγω πληροφορίες |  |  |  |  |  |
| Αλληλεπιδρώ και κάνω διάλογο με το/τα παιδί/παιδιά για να ενισχύσω τον τρόπο σκέψης και δράσης του/τους |  |  |  |  |  |
| Ζητώ από το/τα παιδί/παιδιά να αξιολογήσουν το αποτέλεσμα της δράσης του/τους |  |  |  |  |  |
| **Περιορισμοί** | καθόλου | λίγο | αρκετά | πολύ | πάρα πολύ |
| Επιλέγω τις δραστηριότητες του/τους |  |  |  |  |  |
| Επιλέγω τον/τους συμπαίκτη/συμπαίκτες του/των παιδιού/παιδιών |  |  |  |  |  |
| Αναμένω συγκεκριμένη δράση από το/τα παιδί/παιδιά σε κάθε περιοχή δραστηριοτήτων |  |  |  |  |  |
| Δίνω τη λύση σε διενέξεις – συγκρούσεις – προβλήματα |  |  |  |  |  |
| Παρεμβαίνω στη δράση του/τους |  |  |  |  |  |
| Διακόπτω το παιχνίδι του/τους |  |  |  |  |  |
| Περιορίζω το χρόνο του παιχνιδιού του/τους |  |  |  |  |  |
| Περιορίζω το χώρο του παιχνιδιού του/τους |  |  |  |  |  |
| Υπενθυμίζω- επαναλαμβάνω τους κανόνες |  |  |  |  |  |
| Παρεμβαίνω άμεσα στην παραβίαση κανόνων |  |  |  |  |  |
| Καθοδηγώ τη δράση του/των παιδιού/παιδιών |  |  |  |  |  |
| Αξιολογώ τη δράση του/τους |  |  |  |  |  |
| Παρεμβαίνω στη σύνθεση της ομάδας με την οποία το/τα παιδί/παιδιά παίζει/παίζουν |  |  |  |  |  |
| Επιβάλλω κυρώσεις σε παραβίαση κανόνων και συγκρούσεις |  |  |  |  |  |
| Επιτρέπω την αλλαγή γωνιάς – παιχνιδιού υπό προϋποθέσεις |  |  |  |  |  |
| Απαιτώ από το/τα παιδί/παιδιά να με ρωτά/ρωτούν αν μπορεί/μπορούν να αλλάξει/αλλάξουν γωνιά ή να χρησιμοποιήσει/χρησιμοποιήσουν κάποια υλικά |  |  |  |  |  |

Το εργαλείο αυτό αποτελεί διασκευή του εργαλείου που χρησιμοποιήθηκε στην διατριβή: Αλεξίου, Β. (2018). *Η συμμετοχή των παιδιών του νηπιαγωγείου στην καθημερινή εκπαιδευτική διαδικασία. Αντιλήψεις και πρακτικές νηπιαγωγών*. Διδακτορική διατριβή. Πανεπιστήμιο Δυτικής Μακεδονίας, Παιδαγωγικό Τμήμα Νηπιαγωγών. Διαθέσιμη στο Εθνικό Αρχείο Διδακτορικών Διατριβών <https://www.didaktorika.gr/eadd/handle/10442/44164>